**Ministru kabineta noteikumu projekta**

**“Grozījums Ministru kabineta 2017.** **gada 18.** **jūlija noteikumos Nr. 416 “Hroniskās novājēšanas slimības uzraudzības un kontroles kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Komisijas 2020. gada 17. decembra Īstenošanas lēmums (ES) 2020/2167, ar ko nolūkā pagarināt tā piemērošanas termiņu groza Īstenošanas lēmumu (ES) 2016/1918 par dažiem drošības pasākumiem attiecībā uz hronisko novājēšanas slimību (turpmāk – Īstenošanas lēmums 2020/2167). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2017. gada 18. jūlija noteikumi Nr. 416 “Hroniskās novājēšanas slimības uzraudzības un kontroles kārtība” (turpmāk – noteikumi Nr. 416), kas reglamentē briežu dzimtas dzīvnieku pārvietošanas nosacījumus starp Eiropas Savienības dalībvalstīm (turpmāk – dalībvalsts) un Norvēģiju, kā arī hroniskās novājēšanas slimības (turpmāk – HNS) uzraudzības un kontroles pasākumus, nosakot tiesisko regulējumu iesaistītajām personām un institūcijām.Tāpat noteikumos Nr. 416 noteikts, ka prasības briežu dzimtas dzīvnieku pārvietošanai starp Norvēģiju un dalībvalstīm saskaņā ar Komisijas 2016. gada 28. oktobra Īstenošanas lēmumu (ES) Nr. 2016/1918 par dažiem drošības pasākumiem attiecībā uz hronisko novājēšanas slimību (turpmāk – Īstenošanas lēmums 2016/1918) piemēro līdz 2020. gada 31. decembrim.  Ir stājies spēkā Īstenošanas lēmums 2020/2167, kurā noteiktais briežu dzimtas dzīvnieku pārvietošanas un dzīvnieku pievilināšanai paredzētā briežu dzimtas dzīvnieku urīna izmantošanas prasību piemērošanas periods pagarināts līdz 2022. gada 31. decembrim.  Kā norādīts Īstenošanas lēmuma 2020/2167 pamatojumā, grozījumi Īstenošanas lēmumā 2016/1918 tika izdarīti, ievērojot to, ka 2020. gada septembrī Zviedrijā un 2020. gada novembrī Somijā konstatēts jauns HNS uzliesmojums briežu dzimtas dzīvnieku (savvaļas aļņu) vidū.  Ievērojot minēto, nepieciešams pagarināt noteikumos Nr. 416 noteikto briežu dzimtas dzīvnieku pārvietošanas un briežu dzimtas dzīvnieku urīna izmantošanas prasību piemērošanas periodu līdz 2022. gada 31. decembrim.  Sagatavots Ministru kabineta noteikumu projekts “Grozījums Ministru kabineta 2017. gada 18. jūlija noteikumos Nr. 416 “Hroniskās novājēšanas slimības uzraudzības un kontroles kārtība”” (turpmāk – noteikumu projekts).  Minētās problēmas Ministru kabineta noteikumu projekta pieņemšana atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | HNS ir hroniska centrālās nervu sistēmas slimība briežu dzimtas dzīvniekiem, kam novēro sugai neraksturīgas pārmaiņas uzvedībā, kustību traucējumus un organisma vispārējā stāvokļa pasliktināšanos, turklāt nav izslēgtas aizdomas, ka HNS var radīt risku sabiedrības veselībai. HNS ir viena no slimībām, kas ietilpst transmisīvo sūkļveida encefalopātiju slimību grupā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais tiesiskais regulējums attiecas uz dzīvnieku īpašniekiem vai turētājiem, kas audzē un tur briežu dzimtas dzīvniekus. Pēc Lauksaimniecības datu centra informācijas, Latvijā 2020. gada 1. jūlijā bija reģistrēti 163 briežu dzimtas dzīvnieku īpašnieki un 17 102 briežu dzimtas dzīvnieki iežogotās platībās. Tāpat tiesiskais regulējums attieksies uz medniekiem, kuri vēlēsies izmantot, laist tirgū Latvijas teritorijā, ievest no trešajām valstīm un dalībvalstīm, kā arī eksportēt briežu dzimtas dzīvnieku urīnu, kas paredzēts dzīvnieku pievilināšanai. Latvijā 2020. gada 1. oktobrī bija reģistrēti 1944 medību iecirkņi un 20 124 medniekiem izsniegtas mednieka sezonas kartes. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Īstenošanas lēmums 2020/2167 | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Īstenošanas lēmums 2020/2167 | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2020/2167 1. pants | | Noteikumu projekta grozījums (noteikumu Nr. 416 24. punkts) | | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Īstenošanas lēmumā 2020/2167 nav dota rīcības brīvība dalībvalstij pārņemt tiesību normas. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |

|  |
| --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība |
| 2. | Sabiedrības līdzdalība projekta izstrādē | Noteikumu projektā tehniski tiek pārņemtas Īstenošanas lēmuma 2020/2167 normas.  Noteikumu projekts no 06.01.2021. līdz 20.01.2021. bija publicēts Zemkopības ministrijas tīmekļvietnes sadaļā <https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijums-ministru-kabineta-2017-?id=984>  un Ministru kabineta tīmekļvietnes sadaļā  [http://www.mk.gov.lv/lv/content/ministru-kabineta-diskusiju-dokumenti](https://eu-central-1.protection.sophos.com?d=mk.gov.lv&u=aHR0cDovL3d3dy5tay5nb3YubHYvbHYvY29udGVudC9taW5pc3RydS1rYWJpbmV0YS1kaXNrdXNpanUtZG9rdW1lbnRp&i=NWZjZjllOTZmOTIxY2QwZTA1Mzk1OTdj&t=SnRtVlQwRm1oTGZOelRmbktGQkc5c1J3aUVhWEl2YzYzOWYvTHZlNVZYdz0=&h=6e180af3d12d44768453a2957692108c).  Noteikumu projekts nosūtīts saskaņošanai biedrībām “Lauksaimnieku organizāciju sadarbības padome”, “Zemnieku saeima”, “Latvijas Veterinārārstu biedrība”, “Latvijas Mednieku asociācija” un “Latvijas Mednieku savienība”. |
| 3. | Sabiedrības līdzdalības rezultāti | Iebildumino biedrībām “Zemnieku saeima”, “Lauksaimnieku organizāciju sadarbības padome”, “Latvijas Veterinārārstu biedrība”, “Latvijas Mednieku asociācija” un “Latvijas Mednieku savienība” netika saņemti.  Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti ne iebildumi, ne priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Tauriņa 67027064

[Sigita.Taurina@zm.gov.lv](mailto:Sigita.Taurina@zm.gov.lv)